Jabuka (ostrvo)

Jabuka je neneaseljeno vulkansko ostrvo u Jadranskom moru, a udaljeno je oko 50 km od Komiže na Visu u pravcu zapad-sjeverozapad.
Dio je dalmatinskog arhipelaga, a najbliža kopnena masa (iako mala) su ostrva Svetac i Brusnik.Walking in Croatia by Rudolf AbrahamFrommer's Croatia by Karen Torme Olson

 Geološke karakteristike 
Jabuka je strma, mjestimice okomita, 97 metara visoka klisura piramidalnog oblika, gola, i gotovo potpuno nepristupačna osim na malom području s jugozapadne strane, ali i to samo za mirnog mora.
Ostrvo se sastoji od crnih vulkanskih stijena u kojima se nalazi magnetit, zbog kojeg putnički brodovi izbjegavaju plovidbu blizu ostrva, jer uzrokuje velike smetnje u magnetskoj igli na navigacijskim spravama. Ostrvo je 1958. proglašen geološkim spomenikom prirode.

 Flora i fauna 
mini|300px|Ostrva Brusnik, Svetac i Jabuka (pogled sa Biševa)
Ostrvo Jabuka nalazi se daleko od svih morskih puteva i izvan plovnih ruta, pa ga posjećuju samo oni kojima je ostrvo cilj putovanja.
Nema obale prikladne za pristajanje brodova ni uvale koja bi bila sigurna od vjetra, a velika strmina ne dozvoljava izgradnju nastambe. More uokolo vrlo je duboko i gotovo da nema mogućnosti sidrenja, a stijene su glatke i bez prirodnih izbočina za koje bi se brodica mogla vezati. 
Na ostrvu obitavaju značajne biološke vrste poput dalmatinskog guštera (Podarcis melisellensis) i neke biljke (Centaurea jabukensis i Centaurea crithmifolia, obje Asteraceae) zaštićeni endemi. 
More oko ostrva bogato je ribom, a posebno morskim Ljuskavkama (Sparidae).

 Literatura 
 Šerić, Neven (2006). Biserna ogrlica - pučinski otoci srednjeg Jadrana (RTF) (in Croatian). Marjan tisak. ISBN 953-214-367-X.

 Reference 

Kategorija:Ostrva u Hrvatskoj
Kategorija:Ostrva u Jadranskom moru